CELEX: 62022CN0192
Language: hu
Date: 2022-03-11 00:00:00
Title: C-192/22. sz. ügy: A Bundesarbeitsgericht (Németország) által 2022. március 11-én benyújtott előzetes döntéshozatal iránti kérelem – FI kontra Bayerische Motoren Werke AG

2022.6.7.   
            
            
               HU
            
            
               Az Európai Unió Hivatalos Lapja
            
            
               C 222/17
            
         
      A Bundesarbeitsgericht (Németország) által 2022. március 11-én benyújtott előzetes döntéshozatal iránti kérelem – FI kontra Bayerische Motoren Werke AG
      (C-192/22. sz. ügy)
      (2022/C 222/28)
      Az eljárás nyelve: német
      
         A kérdést előterjesztő bíróság
      
      Bundesarbeitsgericht
      
         Az alapeljárás felei
      
      
         Felperes: FI
      
         Alperes: Bayerische Motoren Werke AG
      
         Az előzetes döntéshozatalra előterjesztett kérdések
      
      
                  1.
               
               
                  Ellentétes-e a 2003/88/EK irányelv (1) 7. cikkével vagy az Európai Unió Alapjogi Chartája 31. cikkének (2) bekezdésével egy olyan nemzeti rendelkezés, mint a Bundesurlaubsgesetz (a munkavállalói szabadságról szóló szövetségi törvény) 7. § -ának (3) bekezdése, olyan értelmezése, amely szerint a munkavállalónak a fizetett éves szabadsághoz való, a korra való tekintettel részmunkaidős munkaviszonyának munkavégzési időszakában szerzett és még nem érvényesített joga a felmentési időszakban a referenciaév végén vagy egy későbbi időpontban megszűnik?
                  Amennyiben a Bíróság az előző kérdésre nemleges választ ad:
               
            
                  2.
               
               
                  Ellentétes-e a 2003/88/EK irányelv 7. cikkével vagy az Európai Unió Alapjogi Chartája 31. cikkének (2) bekezdésével egy olyan nemzeti rendelkezés, mint a munkavállalói szabadságról szóló szövetségi törvény 7. § -ának (2) bekezdése, olyan értelmezése, amely szerint a referenciaév során a korra való tekintettel részmunkaidős munkaviszonyban a munkavégzési időszakból a felmentési időszakba átlépő munkavállaló fizetett éves szabadsághoz való, korábban nem érvényesített joga a referenciaév végén vagy egy későbbi időpontban megszűnik, ha a munkáltató – anélkül, hogy a szabadsághoz való jog érvényesítéséhez kapcsolódó közreműködési kötelezettségének előzőleg eleget tett volna – a munkavállaló számára a teljes éves szabadságot a kérelmének megfelelően a felmentési időszak kezdetét közvetlenül megelőző időszakra kiadta, de a szabadsághoz való jog azért nem tudott – legalábbis részben – érvényesülni, mert a munkavállaló a szabadság kiadását követően megbetegedett és így munkaképtelenné vált?
               
            
         (1)  A munkaidő-szervezés egyes szempontjairól szóló, 2003. november 4-i 2003/88/EK európai parlamenti és tanácsi irányelve (HL 2003. L 299., 9. o.; magyar nyelvű különkiadás 5. fejezet, 4. kötet, 381. o.).